Ericu950/Stoicheia-meter-silver huggingface dataset:
τὸν γὰρ βραχίονα τὸν ἅγιον αὐτοῦ , αὐτὸς δὲ ἦν ὁ θεὸς λόγος , ἀποκαλύψειν τὸν θεόν φησι πᾶσι τοῖς ἔθνεσι καὶ ὄψεσθαι πάντα τὰ ἄκρα τῆς γῆς τὴν σωτηρίαν τὴν παρὰ τοῦ θεοῦ ἡμῶν .
οὐκοῦν ἐπειδὰν αὐτὸς φωνήσῃ τῇ Σιὼν καὶ τῇ Ἰερουσαλήμ , τὰ λελεγμένα ἐπὶ τὴν τῶν ἐθνῶν κλῆσιν ἀναφέρεται ·
τὸ γὰρ θεοσεβὲς πολίτευμα , ὅτε μὲν παρ ἐκείνοις ἦν , ὅτε δὲ παρὰ τοῖς ἔθνεσιν , ὃ δὴ Σιὼν καὶ Ἰερουσαλὴμ ὠνόμασται 0 .
διὸ καὶ πάντοτε ἐν ἀνθρώποις συνέστηκεν ἡ τοιαύτη τοῦ θεοῦ πόλις ·
οὐδὲν οὖν διαφέρει Σιὼν καλεῖσθαι καὶ Ἰερουσαλὴμ ὀνομάζεσθαι τὴν ἐν ἀνθρώποις ἀφωρισμένην τῷ θεῷ ἐκλογήν .
καὶ ὡς πολλάκις ἡμῖν εἴρηται τὸ θεοσεβὲς ἐν ἀνθρώποις πολίτευμα , τούτοις ἑξῆς εἰς πρόσωπον τοῦ χοροῦ τῶν ἀποστόλων τὸ πνεῦμα τὸ προφητικόν φησιν ·
ἀπόστητε ἀπόστητε , ἐξέλθετε ἐκεῖθεν , δῆλον δὲ ὅτι ἐκ τοῦ ἀπίστου λαοῦ , καὶ ἀκαθάρτου μὴ ἅπτεσθε , ἐξέλθετε ἐκ μέσου αὐτῆς καὶ ἀφορίσθητε , οἱ φέροντες τὰ σκεύη κυρίου 0 .
σκεύη δὲ κυρίου ἦν τὰ ἐκλεχθέντα ὑπὸ τοῦ κυρίου σώματα αὐτῶν ἐν ἁγιωσύνῃ καὶ τιμῇ τῷ θεῷ ἀφωρισμένα ἢ καὶ σκεύη κυρίου ἐτύγχανε τὰ τῆς καινῆς διαθήκης εὐαγγέλια , ἅπερ ἐπικομιζομένους ἀπαλλάττεσθαι τῆς ἀπιστίας τοῦ Ἰουδαίων λαοῦ καὶ ἀφορίζεσθαι αὐτῶν προστάττει .
ὅτι οὐ μετὰ ταραχῆς ἐξελεύσεσθε οὐ δὲ φυγῇ πορεύσεσθε ·
οὐ γὰρ ὡς ἐλαυνόμενοι προῆλθον εἰς τὴν περίοδον τῶν ἐθνῶν , ἀλλὰ προθυμίᾳ πάσῃ καὶ προαιρέσει αὐτεξουσίῳ κελευσθέντες μαθητεῦσαι πάντα τὰ ἔθνη ἐν τῷ αὐτοῦ ὀνόματι 0 .
διὸ ὡς πρὸς αὐτοὺς εἴρηται ·
ἐποιοῦντο γοῦν τὴν πορείαν σὺν πάσῃ εἰρήνῃ ἔχοντες σὺν αὐτοῖς τὸν εἰρηκότα αὐτοῖς ·
ἰδοὺ ἐγὼ μεθ ὑμῶν εἰμι πάσας τὰς ἡμέρας ἕως τῆς συντελείας τοῦ αἰῶνος ·
ὃ δὴ σημαίνει καὶ ὁ παρὼν λόγος φάσκων ·
προπορεύσεται γὰρ πρότερος ὑμῶν κύριος καὶ ὁ ἐπισυνάγων ὑμᾶς θεὸς Ἰσραήλ .
ἰδοὺ συνήσει ὁ παῖς μου καὶ ὑψωθήσεται καὶ δοξασθήσεται καὶ μετεωρισθήσεται σφόδρα ·
ἐπειδὴ γὰρ ἐταπείνωσεν ἑαυτὸν γενόμενος ὑπήκοος μέχρι θανάτου , θανάτου δὲ σταυροῦ .
διὰ τοῦτο ὁ θεὸς αὐτὸν ὑπερύψωσε καὶ ἐχαρίσατο αὐτῷ ὄνομα τὸ ὑπὲρ πᾶν ὄνομα .
τοῦτο δὴ οὖν αὐτὸ καὶ ἡ παροῦσα προφητεία δηλοῖ νῦν μὲν φάσκοντα ·
ἰδοὺ συνήσει ὁ παῖς μου καὶ ὑψωθήσεται καὶ δοξασθήσεται καὶ μετεωρισθήσεται , δι  ὧν τὴν μετὰ τὸν θάνατον ἀνάστασιν αὐτοῦ καὶ τὴν εἰς οὐρανοὺς ἀνάληψίν τε καὶ ὕψωσιν σημαίνει .
ἐν δὲ τοῖς ἑξῆς τὴν ταπείνωσιν αὐτοῦ τὴν μέχρι θανάτου παρίστα , ἐν οἷς εἴρηται ·
εἴδομεν αὐτόν , καὶ οὐκ εἶχεν εἶδος οὐ δὲ κάλλος ·
ἀλλὰ τὸ εἶδος αὐτοῦ ἄτιμον καὶ ἐκλεῖπον παρὰ τοὺς υἱοὺς τῶν ἀνθρώπων , καὶ πάλιν 0 ·
ἠτιμάσθη καὶ οὐκ ἐλογίσθη .
οὗτος τὰς ἁμαρτίας ἡμῶν φέρει καὶ περὶ ἡμῶν ὀδυνᾶται , καὶ αὖθις ·
ὡς πρόβατον ἐπὶ σφαγὴν ἤχθη καὶ ὡς ἀμνὸς ἐναντίον τοῦ κείροντος αὐτὸν ἄφωνος οὕτως οὐκ ἀνοίγει τὸ στόμα αὐτοῦ 0 .
ἐν τῇ ταπεινώσει ἡ κρίσις αὐτοῦ ἤρθη ·
ὅτι αἴρεται ἀπὸ τῆς γῆς ἡ ζωὴ αὐτοῦ , ἀπὸ τῶν ἀνομιῶν τοῦ λαοῦ μου ἤχθη εἰς θάνατον .
ὅτε τοίνυν διὰ τούτων ἡ ταπείνωσις αὐτοῦ καὶ ὁ θάνατος αὐτοῦ παρέστη , ἀκολούθως καὶ τὰ τῆς μετὰ τὸν θάνατον ὑψώσεως προεθεσπίζετο προλαμβάνοντος τοῦ προφητικοῦ πνεύματος τὰ χρηστότερα πρὸ τῶν σκυθρωπῶν , ἃ δὴ παρίστησι λέγων ·
ἰδοὺ συνήσει ὁ παῖς μου , ἢ κατὰ τὸν Ἀκύλαν ·
ἰδοὺ ἐπιστημονισθήσεται ὁ δοῦλός μου .
δοῦλον δὲ αὐτὸν εἰκότως ἀποκαλεῖ διὰ τὴν μορφὴν τοῦ δούλου , ἣν ἀνείληφεν ·
ἑαυτὸν γὰρ ἐκένωσεν ὁ ἐν μορφῇ θεοῦ ὑπάρχων θεὸς λόγος , ὁ κατὰ τὸν ἱερὸν Ἀπόστολον μορφὴν δούλου λαβὼν καὶ σχήματι εὑρεθεὶς ὡς ἄνθρωπος 0 .
ἀλλ οὗτος ὁ παῖς τοῦ θεοῦ καὶ ὁ δοῦλος πάσης ἐπληροῦτο σοφίας καὶ ἐπιστήμης τὸν θεὸν λόγον εἰς ἑαυτὸν χωρήσας .
ἰδοὺ ἐπιστημονισθήσεται ἀλλὰ καὶ ὑψωθήσεται καὶ δοξασθήσεται καὶ μετεωρισθήσεται .
ταῦτα δὲ πάντα ἐπληροῦτο περὶ τὸν ἄνθρωπον τοῦ σωτῆρος ἡμῶν διὰ τὴν πρὸς τὸν θεὸν λόγον ἕνωσιν .
ὃν τρόπον ἐκστήσονται ἐπὶ σὲ πολλοί , κατὰ δὲ τὸν Θεοδοτίωνα 0 ·
ὃν τρόπον ἐθαύμασάν φησιν πολλοὶ ἐπ αὐτόν , οὕτως ἀδοξήσει ἀπὸ ἀνθρώπων τὸ εἶδός σου καὶ ἡ δόξα σου ἀπὸ τῶν υἱῶν τῶν ἀνθρώπων .
τοῦτο γὰρ μάλιστα τὸ πολλοὺς ἐκστῆσαν καὶ ἐν ἀπορίᾳ γενέσθαι ποιῆσαν , λέγω δὲ τὸ ταπεινὸν καὶ ἄδοξον τῆς εἰς ἀνθρώπους αὐτοῦ παρόδου ·
ἔκστασιν γοῦν καὶ ἀπορίαν καὶ ἀμηχανίαν ὁ περὶ αὐτοῦ λόγος εἰσέτι καὶ νῦν τοῖς πολλοῖς ἐμποιεῖ , ἀλλὰ καὶ ἔθνη πολλὰ ἐπ αὐτῷ ἐθαύμασαν , τῶν μὲν εἰς αὐτὸν πεπιστευκότων προσκυνούντων αὐτοῦ τὴν θεότητα , τῶν δὲ ἐναπομεινάντων τῇ ἀπιστίᾳ θαυμαζόντων αὐτοῦ τὴν δύναμιν , ὡς ἀνωτέρα καὶ κρείττων γεγένηται τῶν πολεμεῖν αὐτὴν πεπειραμένων .
καὶ βασιλεῖς δὲ πολλὰ κατ  αὐτοῦ βλάσφημα καὶ ἄθεα καὶ ἀσεβῆ ῥήματα φθεγξάμενοι καὶ τὴν ἐκκλησίαν αὐτοῦ διώξαντες , κ ἄπειτα μηδὲν δυνηθέντες τέλος μετὰ τοὺς ματαίους πόνους συνέσχον τὸ ἑαυτῶν στόμα καὶ παρεχώρουν αὐτοῦ τῇ διδασκαλίᾳ ἡττώμενοι ἄλλοτε ἄλλως κατὰ καιροὺς καὶ χρόνους διὰ τὸ θεηλάτοις μάστιξι περιελαύνεσθαι .
ὃ δὴ καὶ ἡμεῖς οἱ ταῦτα συντάττοντες αὐτῇ πείρᾳ παρειλήφαμεν , ἀλλ οἱ μὲν αὐτῶν συνέσχον τὸ ἑαυτῶν στόμα , οἱ δὲ καὶ παλινῳδίαν ᾖδον νόμοις καὶ διατάγμασι τοὺς εὐκτηρίους οἴκους ἐγείρειν καὶ τὰ συνήθη πράττειν τὴν ἐκκλησίαν αὐτοῦ ἐγκελευόμενοι .
διὰ τί δὲ ἐπ αὐτῷ βασιλεῖς ἐκινήθησαν , ἐπιλέγει ἑξῆς ·
ὅτι οἷς οὐκ ἀνηγγέλη περὶ αὐτοῦ ὄψονται , καὶ οἳ οὐκ ἀκηκόασι συνήσουσι ·
τοῦτο γὰρ ἦν τὸ κινῆσαν τοὺς βασιλεῖς , λέγω δὲ τὸ διαδραμεῖν αὐτοῦ τὸν εὐαγγελικὸν λόγον καὶ ἐπὶ τὰ πορρωτάτω ἔθνη .
ἠρέμα δὲ καὶ πλαγίως ὁ λόγος καὶ τὴν τοῦ Ἰουδαίων ἔθνους περὶ αὐτοῦ ἄγνοιαν ἐξελέγχει ·
ἐπειδὴ γὰρ αὐτοῖς πρώτοις ἀνηγγέλη τὰ περὶ τοῦ προφητευομένου , ἐκ παιδός τε τὰς περὶ αὐτοῦ προφητείας ἐξεμάνθανον , οὐ μὴν καὶ ἐλθόντα αὐτὸν συνῆκαν .
τούτου χάριν οὐχ οὗτοί φησιν ὄψονται οὐ δὲ αὐτοὶ συνήσουσιν , ἐμπάλιν δὲ οἷς οὐκ ἀνηγγέλη περὶ αὐτοῦ καὶ τοῖς μηδέπω μεμαθηκόσι τι τῶν κατ αὐτόν 0 .
οὗτοι γάρ φησι τοῖς τῆς ψυχῆς ὀφθαλμοῖς ὄψονται αὐτὸν καὶ οὗτοι τὴν αὐτοῦ διδασκαλίαν συνήσουσι .
καὶ ταῦτα μὲν λόγοις ἐθεσπίζετο πάλαι , ἔργοις δὲ ἐπληροῦτο ἐπὶ τῆς εἰς ἀνθρώπους τοῦ σωτῆρος ἡμῶν παρόδου , ὃν ὀφθαλμοῖς ἰδόντες Ἰουδαίων παῖδες , φωνῆς τε αὐτοῦ ὑπακούσαντες οὔ τε συνῆκαν οὔ τε καλοῦντι παρέσχον τὴν ἀκοήν , ὡς καὶ τὴν ἔμπροσθεν προφητείαν εἰς αὐτοὺς πεπληρῶσθαι τὴν φήσασαν ·
ἀλλ ἐκεῖνοι μὲν οὔ τε εἶδον οὔ τε συνῆκαν , κατὰ δὲ τὴν αὐτοῦ τοῦ σωτῆρος φωνήν , δι  ἧς εἴρηται ·
μακάριοι οἱ μὴ ἰδόντες καὶ πιστεύσαντες , οἱ ἐξ ἁπάντων τῶν ἐθνῶν μηδὲν πώποτε περὶ αὐτοῦ μεμαθηκότες μη δὲ τὰς περὶ αὐτοῦ γραφὰς ἐγνωκότες , ὅμως καὶ εἶδον καὶ συνῆκαν αὐτὸν καὶ τῆς θεότητος αὐτοῦ τὴν γνῶσιν εἰλήφασιν .
ὃ δὴ καὶ θαῦμα καὶ ἔκπληξιν τοῖς πάλαι ταῦτα προφητικῷ πνεύματι θεωμένοις παρεῖχε .
κύριε , τίς ἐπίστευσε τῇ ἀκοῇ ἡμῶν ;
ἀποθαυμαστικῶς γὰρ οἱ τοῦ θεοῦ προφῆται τὴν ἀπιστίαν ὁρῶντες τοῦ Ἰουδαίων ἔθνους , τήν τε τῶν ἐθνῶν ἐπιστροφὴν καὶ ὑπακοὴν θεώμενοι ταῦτ ἔλεγον .
ἀλλὰ καὶ ὁ βραχίων φησὶ κυρίου τίνι ἀπεκαλύφθη ;
ἐδίδασκε δὲ ἡ πρὸ ταύτης προφητεία , τίνι ἀπεκαλύφθη ὁ βραχίων τοῦ θεοῦ , ἐν οἷς εἴρητο ·
καὶ ἀποκαλύψει κύριος ὁ θεὸς τὸν βραχίονα τὸν ἅγιον αὐτοῦ ἐνώπιον πάντων τῶν ἐθνῶν ·
βραχίονα δὲ τοῦ θεοῦ λέγεσθαι τὸν μονογενῆ υἱὸν αὐτοῦ πολλάκις ἀπεδείξαμεν , ὃς πᾶσι τοῖς εἰς αὐτὸν πεπιστευκόσιν ἔθνεσιν ἐγνώσθη ταῖς προφητικαῖς ἀκολούθως φωναῖς , ἀλλὰ γὰρ ταῦτα ἀποθαυμάσαντες οἱ τοῦ θεοῦ προφῆται διηγηματικῶς λοιπὸν τὴν εἰς ἀνθρώπους πάροδον τοῦ προλεχθέντος παιδὸς ἢτοῦ δούλου τοῦ θεοῦ θεσπίζουσι λέγοντες ·
ἀνηγγείλαμεν ὡς παιδίον ἐναντίον αὐτοῦ , ὡς ῥίζα ἐν γῇ διψώσῃ , κατὰ δὲ τὸν Ἀκύλαν 0 1 2 ·
καὶ ἀναβήσεταί φησιν ὡς τιθιζόμενον εἰς πρόσωπον αὐτοῦ καὶ ὡς ῥίζα ἀπὸ γῆς ἀβάτου 0 ·
εἰς πρόσωπον γὰρ αὐτοῦ φησι , λέγω δὲ τοῦ προλεχθέντος βραχίονος , ἀναβήσεται ὡς τιθιζόμενον .
τοῦτο δὲ ἦν τὸ ἐκ τῆς παρθένου γεγεννημένον , περὶ οὗ λέλεκται διὰ τῶν ἔμπροσθεν ·
ἰδοὺ ἡ παρθένος ἐν γαστρὶ λήψεται καὶ τέξεται υἱόν , καὶ καλέσεις τὸ ὄνομα αὐτοῦ Ἐμμανουήλ , τοῦτ ἦν τὸ τιθιζόμενον τὸ εἰς πρόσωπον τοῦ βραχίονος τοῦ θεοῦ ἀναβὰν ἑξῆς ὁ λόγος διασαφεῖ λέγων ·
ὡς ῥίζα ἀπὸ γῆς ἀβάτου , γῆν μὲν ἄβατον αἰνιττόμενος τὴν παρθένον , ἧς οὐδεὶς ἐπιβεβήκει , ῥίζαν δὲ αὐτὴν ἐκείνην , περὶ ἧς ἐλέγετο 0 1 ·
ἐξελεύσεται ῥάβδος ἐκ τῆς ῥίζης Ἰεσσαί , καὶ ἄνθος ἐκ τῆς ῥίζης ἀναβήσεται ·
κ ἀκεῖ γὰρ ἀναβήσεσθαι ἐδηλοῦτο , ἀλλ ἐκεῖ μὲν ἀπὸ τῆς ῥίζης Ἰεσσαί , ἐνταῦθα δὲ ἀπὸ τῆς ἀβάτου γῆς τῆς δηλωθείσης 0 .
κατὰ δὲ τὸν Σύμμαχον καὶ ἀνέβη ὡς κλάδος ἐνώπιον αὐτοῦ εἴρηται , καὶ ὡς ῥίζα ἀπὸ γῆς διψώσης , τὴν ἄβατον γῆν τὴν διψῶσαν κ ἀνταῦθα ὀνομάσαντος τοῦ λόγου , κατὰ δὲ τὸν Θεοδοτίωνα 0 1 ·
καὶ ἀναβήσεταί φησιν ὡς θηλάζον ἐνώπιον αὐτοῦ , δηλαδὴ τοῦ βραχίονος τοῦ θεοῦ , καὶ ὡς ῥίζα ἐν γῇ διψώσῃ 0 .
τοῦτο δὲ τὸ ἐνταῦθα λεγόμενον παιδίον κατὰ τοὺς Ἑβδομήκοντα φήσαντας 0 ·
ἀνηγγείλαμεν ὡς παιδίον ἐναντίον αὐτοῦ , αὐτὸ ἦν ἐκεῖνο , περὶ οὗ καὶ ἐν τοῖς ἔμπροσθεν εἴρητο ·
διότι πρὶν ἢ γνῶναι τὸ παιδίον ἀγαθὸν ἢ κακὸν ἀπειθεῖ πονηρίᾳ , καὶ πάλιν 0 ·
διότι πρὶν ἢ γνῶναι τὸ παιδίον καλεῖν πατέρα ἢ μητέρα , λήψεται δύναμιν Δαμασκοῦ , καὶ αὖθις 0 ·
ὅτι παιδίον ἐγεννήθη ἡμῖν , υἱὸς καὶ ἐδόθη ἡμῖν , οὗ ἡ ἀρχὴ ἐπὶ τοῦ ὤμου αὐτοῦ , ἅπερ εἰς τὸν Χριστὸν τοῦ θεοῦ ἀναφέρεσθαι κατὰ τοὺς οἰκείους ἀπεδείκνυμεν τόπους , ἀλλὰ γὰρ μετὰ τὸ θεσπίσαι τὴν εἰς ἀνθρώπους τοῦ προφητευομένου γένεσιν τὴν ἀπὸ τῆς ἀβάτου ἢ ἀπὸ τῆς διψάδος γῆς γενομένην τὴν σὺν ἀνθρώποις αὐτοῦ διατριβήν , ἑξῆς διέρχεται λέγων 0 ·
οὐκ ἔστιν εἶδος αὐτοῦ οὐ δὲ δόξα , ἀντὶ τοῦ 0 ·
οὐκ ἦν αὐτῷ ἔνδοξον εἶδος , καὶ εἴδομεν δέ φησιν αὐτόν , καὶ οὐκ εἶχεν εἶδος οὐ δὲ κάλλος ·
ἀλλὰ τὸ εἶδος αὐτοῦ ἄτιμον καὶ ἐκλεῖπον παρὰ τοὺς υἱοὺς τῶν ἀνθρώπων 0 .
πλὴν ἡμεῖς μέν , κοινοποιεῖ δὲ ὁ προφήτης συγκαταλέγων καὶ ἑαυτὸν διὰ φιλανθρωπίαν τοῖς μὴ λογισαμένοις τὸν σωτῆρα , οὐκ ἐλογισάμεθα αὐτὸν οὐ δὲ προσεποιησάμεθα οὐ δ ἐνενοήσαμεν τίς ποτε ἦν .
ὁ δὲ ἦν ἄρα ὁ τῶν ἡμετέρων ψυχῶν σωτὴρ ἰατρεύων αὐτὸς καὶ καθαίρων πάσης ἁμαρτίας .
οὗτος τὰς ἁμαρτίας ἡμῶν φέρει καὶ περὶ ἡμῶν ὀδυνᾶται , καὶ ἡμεῖς ἐλογισάμεθα αὐτὸν εἶναι ἐν πόνῳ καὶ ἐν πληγῇ καὶ ἐν κακώσει , κατὰ δὲ τὸν Σύμμαχον 0 ·
ὄντως τὰς νόσους ἡμῶν αὐτὸς ἀνέλαβε καὶ τοὺς πόνους ὑπέμεινεν , ἡμεῖς δὲ ἐλογισάμεθα αὐτὸν ἐν ἁφῇ ὄντα πεπληγότα ὑπὸ τοῦ θεοῦ καὶ τεταπεινωμένον , ὁ δὲ Ἀκύλας 0 ·
ἡμεῖς δὲ ἐλογισάμεθα αὐτὸν τετραυματισμένον πεπληγότα ὑπὸ θεοῦ καὶ τεταπεινωμένον .
ἀλλ  ἡμεῖς μὲν οἷα νήπιοι ταύτην εἴχομεν περὶ αὐτοῦ τὴν δόξαν , ὁ δὲ πάντα ταῦτ ἔπασχε δι ἡμᾶς , ἵνα ἡμᾶς ἐλευθερώσῃ πάσης τιμωρίας .
διὸ ἐπιφέρεται ·
αὐτὸς δὲ ἐτραυματίσθη διὰ τὰς ἁμαρτίας ἡμῶν καὶ μεμαλάκισται διὰ τὰς ἀνομίας ἡμῶν , ὁ δὲ Ἀκύλας 0 ·
καὶ αὐτός φησι βεβηλωμένος ἀπὸ ἀθεσμιῶν ἡμῶν , συντετριμμένος ἀπὸ τῶν ἀνομιῶν ἡμῶν ·
ἦν γὰρ ἀληθῶς βεβηλωμένος , ὅτε γέγονεν ὑπὲρ ἡμῶν κατάρα , ὅτε γοῦν καὶ συνετρίβη καὶ ἐβεβηλώθη καὶ πάντα τὰ χείριστα ὑπέμεινεν , οὐ διά τινας οἰκείας ἁμαρτίας διὰ δὲ τὰς ἡμετέρας .
καὶ γέγονεν ἡ παιδεία τῆς εἰρήνης ἡμῶν ἐπ αὐτόν ·
ἅπερ γὰρ ἐχρῆν ἡμᾶς παθεῖν παιδευομένους διὰ τὰς ἡμετέρας ἁμαρτίας , ταῦτ ἐπ  αὐτὸν ἦλθεν ὑπὲρ τῆς ἡμετέρας πρὸς τὸν θεὸν εἰρήνης .
καὶ τῷ μώλωπι αὐτοῦ φησιν ἰάθημεν , ἐπεὶ καὶ μώλωπας εἰκὸς ἦν αὐτὸν φέρειν κατὰ τοῦ σώματος καὶ τραύματα τυπτόμενον καὶ μαστιγούμενον καὶ τὰς ὄψεις ῥαπιζόμενον τήν τε κεφαλὴν καλάμῳ παιόμενον .
πλὴν οἱ μώλωπες οὗτοι σωτῆρες ἦσαν ἡμῶν ·
τῷ γὰρ μώλωπι αὐτοῦ ἡμεῖς ἰάθημεν .
τίνες δ ἡμεῖς ἀλλ ἢ οἱ πάλαι πλανηθέντες καὶ μὴ λογισάμενοι αὐτὸν μη δὲ συνιέντες , τίς ποτε ἦν 0 ;
διὸ πάντες ὡς πρόβατα ἐπλανήθημεν , ἄνθρωπος τῇ ὁδῷ αὐτοῦ ἐπλανήθη ·
ἄλλος γὰρ ἄλλην ὁδὸν ὥδευσε πλάνης διάφορα περὶ αὐτοῦ καὶ ἐναντία δοξάσας ·
τῷ δὲ ἄρα οὐκ ἀθεεὶ ἐγίγνετο τὰ γινόμενα ·
αὐτὸς γὰρ αὐτὸν παρεδίδου ὁ κύριος ταῖς ἁμαρτίαις ἡμῶν , ἵνα γένηται ἀντίψυχον καὶ ἀντίλυτρον ἡμῶν .
οὕτω γὰρ καὶ ἀμνὸς τοῦ θεοῦ γέγονεν , αἴρων καὶ περικαθαίρων τὴν ἁμαρτίαν τοῦ κόσμου .
κύριος δὲ καταντῆσαι ἐποίησεν εἰς αὐτὸν τὴν ἀνομίαν πάντων ἡμῶν .
Εἶτ  ἀντὶ τοῦ 0 ·
καὶ αὐτὸς διὰ τὸ κεκακῶσθαι οὐκ ἀνοίγει τὸ στόμα , ὁ Σύμμαχος προσηνέχθη φησὶ καὶ αὐτὸς ὑπήκουσε .
τίνι δὲ προσηνέχθη ἀλλ ἢ τῷ Πιλάτῳ 0 ;
καὶ ἐπειδὴ κατηγορούμενος ἐσιώπα καὶ ψευδομαρτυρούμενος οὐδὲν ἀπεκρίνατο , τούτου χάριν κατὰ τὸν Σύμμαχον εἴρηται ·
καὶ οὐκ ἤνοιξε τὸ στόμα αὐτοῦ .
Εἶτα διελθὼν αὐτοῦ τὰ πάθη ἀναπέμπει τὴν τῶν ἀκουόντων διάνοιαν ἐπὶ τὴν τῆς γενέσεως αὐτοῦ φαντασίαν ἐπιλέγων ·
τότε γὰρ μάλιστα μεῖζόν τις λήψεται θαῦμα τῆς τῶν τοσούτων ὑπομονῆς , ὅταν εἰς ἔννοιαν ἔλθῃ τίς ὢν καὶ ὁποῖος καὶ ἐκ θεοῦ γεγεννημένος μονογενὴς υἱὸς ταῦτα πάντα ὑπέστη .
τὴν γενεὰν αὐτοῦ τίς ἐξομιλήσει ;
ὅτι αἴρεται ἀπὸ τῆς γῆς ἡ ζωὴ αὐτοῦ , ὁ δὲ Σύμμαχος 0 ·
ἀπετμήθη γάρ φησιν ἐκ γῆς ζώντων καὶ διὰ τὴν ἀδικίαν τοῦ λαοῦ μου πληγὴ αὐτοῖς , ὁ δὲ Θεοδοτίων 0 ·
ὅτι ἀπετμήθη ἀπὸ γῆς ζώντων ἀπὸ ἀθεσίας τοῦ λαοῦ μου ἥψατο αὐτῶν ·
μᾶλλον γὰρ αὐτῶν καθήψατο καὶ πληγὴ αὐτοῖς μεγίστη γέγονεν ὁ αὐτοῦ θάνατος ·
αὐτίκα γοῦν ἀνίατον ἐσχήκασι μετὰ ταῦτα τὴν ἐπελθοῦσαν αὐτοῖς ὀργὴν καὶ τὴν ἁψαμένην αὐτῶν πληγήν .
σαφῶς δὲ ὁ προφήτης ἐν τούτοις ὅτι μή τε περὶ ἑαυτοῦ ταῦτ ἐθέσπιζε μή τε περὶ τοῦ λαοῦ ὡς ἂν οἰηθείη παρέστησεν εἰπών ·
ἀπὸ τῶν ἀνομιῶν τοῦ λαοῦ μου ἤχθη εἰς θάνατον .
καὶ δώσω τοὺς πονηροὺς ἀντὶ τῆς ταφῆς αὐτοῦ , ὁ Σύμμαχος ·
καὶ δώσει φησὶ τοὺς ἀσεβεῖς ἀντὶ τῆς ταφῆς αὐτοῦ .
τίς δὲ δώσει ἢ ὁ τῶν ὅλων κριτής ;
καὶ τίνας ἢ τοὺς τὰ εἰρημένα δεδρακότας , οὓς καὶ παρέδωκεν αὐτίκα καὶ οὐκ εἰς μακρὸν ἐχθροῖς καὶ πολεμίοις καὶ πολιορκηταῖς 0 ;
καὶ τοὺς πάλαι δὲ πλουσίους , ἐν οἷς ἐπλεονέκτουν προτερήμασι , παραδώσειν φησὶν ἀντὶ τοῦ θανάτου αὐτοῦ .
ὃ δὴ καὶ αὐτὸ παραχρῆμα συνέβη ὡς ἐξ ἀνθρώπων ἀφανισθῆναι τὸ μνημόσυνον τῶν πάλαι παρὰ Ἰουδαίοις πολλὰ δεδυνημένων , Φαρισαίων καὶ γραμματέων καὶ Σαδδουκαίων ·
καὶ ἔτι πρὸς τούτοις , ἱερέων τε καὶ ἀρχιερέων καὶ τῶν παρ αὐτοῖς βασιλικῇ ἀξίᾳ τετιμημένων 0 .
οὗτοι γὰρ ἦσαν οἱ ἐνταῦθα λεγόμενοι πλούσιοι , οὓς μετῆλθεν οὐκ εἰς μακρὰν ἡ ὀργὴ τοῦ θεοῦ , διότι ἀναμάρτητον ὄντα τὸν Χριστὸν τοῦ θεοῦ τοιαύτῃ κολάσει ὑποβεβλήκασι .
ὅτι ἁμαρτίαν οὐκ ἐποίησεν , οὐ δὲ εὑρέθη δόλος ἐν τῷ στόματι αὐτοῦ 0 .
καὶ τοῦτ ἦν τὸ ξένον τῆς τοῦ σωτῆρος ἡμῶν θειοτέρας ἀρετῆς , λέγω δὲ τὸ δι ὅλης τῆς τοῦ βίου ζωῆς ἀναμάρτητον καὶ ἀνεπίληπτον ἐν λόγῳ καὶ ἔργῳ ·
οὐδεὶς γοῦν καθαρὸς γέγονεν ἀπὸ ῥύπου , οὐ δ εἰ μία ἡμέρα ἦν ἡ ζωὴ αὐτοῦ ἢ μόνος αὐτός 0 ·
ὑπὲρ πάντων οὖν αὐτὸς ἀπέθανεν , ἵνα καθάρῃ καὶ περιέλῃ τὴν ἁμαρτίαν τοῦ κόσμου .
διὸ καὶ ἔκρινεν ὁ θεὸς καὶ πατὴρ αὐτοῦ καθαρίσαι αὐτὸν τῆς πληγῆς , τοῦτ ἔστι τοῦ ἐπενεχθέντος αὐτῷ πάθους , ἢ κατὰ τὸν Ἀκύλαν ·
καὶ κύριος ἐβουλήθη ἐπιτρῖψαι αὐτοῦ τὸ ἀρρώστημα , κατὰ δὲ τὸν Σύμμαχον 0 ·
κύριος ἠθέλησεν ἀλοῆσαι αὐτὸν ἐν τῷ τραυματισμῷ .
ἐὰν δῶτε περὶ ἁμαρτίας , ἡ ψυχὴ ὑμῶν ὄψεται σπέρμα μακρόβιον .
ὃ δὲ λέγει τοιοῦτον ἔχει τὸν νοῦν ·
μετὰ τὰ προλεχθέντα πάντα , εἴ τις τῶν εἰς αὐτὸν ἠσεβηκότων βουληθείη θυσίαν ἀνενεγκεῖν ὑπὲρ τῆς αὐτοῦ ἁμαρτίας , τοῦτ ἔστιν ἐξομολόγησιν καὶ μετάνοιαν τῶν ἡμαρτημένων ἐνδείξασθαι , οὐκ ἀποτεύξεται τῆς εἰς αὐτὸν ἀγαθῆς ἐλπίδος .
εἰ γὰρ καὶ τὰ μάλιστα εἴρηται 0 ·
ὅτι δώσω τοὺς πονηροὺς ἀντὶ τῆς ταφῆς αὐτοῦ καὶ τοὺς πλουσίους ἀντὶ τοῦ θανάτου αὐτοῦ , ἀλλ ὅμως ἐὰν δῶτε ὑμεῖς οἱ τὰ τοιαῦτα τολμήσαντες τὸ ὑπὲρ ἁμαρτίας δῶρον , τεύξεσθε ἀφέσεως καὶ ἡ ψυχὴ ὑμῶν σωθήσεται , καὶ οὐχ ἁπλῶς σωθήσεται , ἀλλὰ καὶ ὄψεται τὸ μακρόβιον σπέρμα .
τοῦτο δὲ ἦν τὸ ὑπ αὐτοῦ καταβληθὲν εἰς ἀνθρώπους , περὶ οὗ ἐν παραβολαῖς διδάσκων ἔλεγεν ·
ἐξῆλθεν ὁ σπείρων τοῦ σπεῖραι , καὶ πάλιν ·
ὁμοία ἐστὶν ἡ βασιλεία τῶν οὐρανῶν ἀνθρώπῳ σπείραντι καλὸν σπέρμα ἐν τῷ ἰδίῳ ἀγρῷ .
ἐὰν οὖν δῶ τε περὶ ἁμαρτίας , τοῦτο τὸ λογικὸν καὶ οὐράνιον σπέρμα ὄψεται ἡ ψυχὴ ὑμῶν .
καὶ κύριος βούλεται ἀφελεῖν ἀπὸ τοῦ πόνου τῆς ψυχῆς αὐτοῦ , ὁ Σύμμαχος ·
καὶ θέλημά φησι κυρίου ἐν χειρὶ αὐτοῦ εὐοδωθήσεται , κατὰ δὲ τὸν Ἀκύλαν 0 ·
καὶ βούλημα κυρίου ἐν χειρί 0 .
τοῦτο δὲ ἐπὶ μόνου τοῦ σωτῆρος ἡμῶν λέγεσθαι ἁρμόζει ·
διὰ παντὸς γὰρ τοῦ πατρὸς τὸ θέλημα ἐν τῇ χειρὶ αὐτοῦ κατευωδοῦτο .
ἔδωκε δὲ αὐτῷ καὶ φῶς εἰς τὸ φωτίζεσθαι τοὺς δι αὐτοῦ δικαιουμένους , καὶ σύνεσιν δὲ αὐτῷ ἐδωρήσατο ·
ἐπανεπαύσατο γὰρ ἐπ αὐτὸν πνεῦμα σοφίας καὶ συνέσεως εἰς τὸ συνετοὺς ἀπεργάζεσθαι καὶ δικαιοῦν τοὺς ἀξίους τοῦ δικαιοῦσθαι .
τίνες δέ εἰσιν οὗτοι , ἐπιλέγει ·
καὶ τὰς ἁμαρτίας αὐτῶν αὐτὸς ἀνοίσει , ἢ κατὰ τὸν Σύμμαχον 0 ·
καὶ τὰς ἀσεβείας αὐτῶν αὐτὸς ὑπενέγκει ·
ἀναλαμβάνων γὰρ τῶν πάλαι ἁμαρτωλῶν καὶ ἀσεβῶν εἰς ἑαυτὸν τὰς ἀσεβείας καὶ ἀποδιδύσκων αὐτοὺς τὸν τῆς ἁμαρτίας χιτῶνα δικαίους αὐτοὺς ἀπειργάζετο .
διὰ τοῦτο αὐτὸς κληρονομήσει πολλούς ·
διὰ τοῦτο γὰρ ἐπειδὴ εἰς ἑαυτὸν τὰς τῶν πολλῶν ἀνέλαβεν ἁμαρτίας , τούτου χάριν καὶ δεδύνηται κλῆρον ἑαυτῷ ποιήσασθαι τοὺς πάντας .
εἰ γὰρ μὴ οἷός τε ἦν ἀφιέναι ἁμαρτίας , διέμειναν ἂν ἐν τοῖς αὐτῶν πλημμελήμασι καὶ οὐκ ἂν ἔτυχον σωτηρίας .
νῦν δὲ ἐπειδὴ τὰς ἁμαρτίας αὐτῶν αὐτὸς ἀνέλαβε , διὰ τοῦτο καὶ κληρονομίαν αὐτοὺς εἴληφε παρὰ τοῦ πατρός .
ὃ δὴ καὶ διδάσκει αὐτὸς λέγων ·
κύριος εἶπε πρός με Υἱός μου εἶ σύ , ἐγὼ σήμερον γεγέννηκά σε ·
αἴτησαι παρ  ἐμοῦ , καὶ δώσω σοι ἔθνη τὴν κληρονομίαν σου καὶ τὴν κατάσχεσίν σου τὰ πέρατα τῆς γῆς .
καὶ τῶν ἰσχυρῶν δὲ ἐμέρισε σκῦλα , τῶν ἀντικειμένων δηλαδὴ δυνάμεων , τῶν τε πονηρῶν δαιμόνων , ὧν ἐξαρπάσας τὰς αἰχμαλώτους ὑπ αὐτοῖς γενομένας ψυχάς , σκῦλα ἑαυτῷ ἐποιήσατο , ἅπερ σκῦλα τοῖς ἑαυτοῦ μαθηταῖς διένειμε διαφόρους ἐξ αὐτῶν συστησάμενος ἐκκλησίας .
καὶ εὐφρανθήσονται ἐνώπιόν σου ὡς οἱ εὐφραινόμενοι ἐν ἀμήτῳ καὶ ὃν τρόπον οἱ διαιρούμενοι σκῦλα 0 1 .
ταῦτα δὲ πάντα δυνατός ἐστι ποιῆσαι καὶ ποιήσει , ἀνθ  ὧν παρεδόθη εἰς θάνατον ἡ ψυχὴ αὐτοῦ , ὥσπερ τινὰ μισθὸν παρὰ τοῦ πατρὸς τοῦτ εἰληφώς , λέγω δὲ τὸ ἀφιέναι ἁμαρτίας τοῖς προημαρτηκόσι καὶ ὑπὸ τὸν αὐτοῦ κλῆρον ὑπάγειν αὐτούς .
ἐπειδὴ γὰρ παρεδόθη εἰς θάνατον ἡ ψυχὴ αὐτοῦ , καὶ ἐν τοῖς ἀνόμοις ἐλογίσθη , καὶ ἐπειδὴ αὐτὸς ἁμαρτίας πολλῶν ἀνέλαβε καὶ διὰ τὰς ἀνομίας αὐτῶν παρεδόθη , τούτου χάριν κληρονομήσει πολλοὺς καὶ τῶν ἰσχυρῶν μεριεῖ σκῦλα .
πῶς δὲ ἐν ἀνόμοις ἐλογίσθη , διδάσκει τὸ Εὐαγγέλιον , καθ ὃν καιρὸν συνεσταυροῦντο αὐτῷ παρ ἑκάτερα οἱ λῃσταί , πεπληρῶσθαι λέγον τὴν προφητείαν ·
εἴρηται δ οὖν παρὰ τῷ Μάρκῳ ·
καὶ σὺν αὐτῷ ἐσταύρωσαν δύο λῃστάς , ἕνα ἐκ δεξιῶν καὶ ἕνα ἐξ εὐωνύμων .
καὶ ἐπληρώθη ἡ γραφὴ ἡ λέγουσα ·
καὶ μετὰ τῶν ἀνόμων ἐλογίσθη .
ἀκολούθως μετὰ τὴν τοῦ σωτῆρος ἡμῶν προφητείαν , ἐν ᾗ διεγράφετο ἡ εἰς ἀνθρώπους αὐτοῦ γένεσις καὶ ὁ μετὰ ταῦτα βίος , ὅ τε θάνατος καὶ ἡ τοῦ θανάτου αἰτία διὰ τῶν προκειμένων ὁ λόγος εὐαγγελίζεται τὴν δι αὐτοῦ καθ ὅλης τῆς οἰκουμένης ἱδρυνθεῖσαν ἐκκλησίαν πάλαι οὖσαν ἔρημον καὶ ἄγονον καὶ ἄκαρπον , διὸ καὶ στείραν αὐτὴν ὀνομάζει , ἐπειδὴ τοιαῦταί τινες ἦσαν πάλαι πρότερον αἱ τῶν ἀπίστων ἐθνῶν ψυχαί .
ἀλλὰ νῦν μεταβολὴν τὴν ἐπὶ τὸ κρεῖττον ὁ λόγος αὐταῖς εὐαγγελιζόμενος τῇ πάλαι στείρᾳ παρακελεύεται εὐφραίνεσθαι , ἤδη δὲ ὡς ἂν ὑποδεξαμένῃ σπόρον καὶ λοιπὸν κυούσῃ καὶ μελλούσῃ τίκτειν τὸ σωτήριον καὶ ἀγαθὸν γέννημα ἐπιλέγει ·
ῥῆξον καὶ βόησον , ἡ πάλαι οὐ τίκτουσα , ἢ κατὰ τὸν Ἀκύλαν ἀντὶ τοῦ ·
ῥῆξον καὶ βόησον , κελάδει αἴνεσιν καὶ χρεμέτισον , οὐκ ὠδίνουσα , ὁ δὲ Σύμμαχός φησιν ·
ἱλάρυνον ἐν ἀγαλλιάσει καὶ χρεμέτισον , μὴ τίκτουσα , ὁ δὲ Θεοδοτίων ῥῆξόν φησιν εὐφροσύνην καὶ τέρπου , οὐκ ὠδίνουσα .
ὅτι πολλὰ τὰ τέκνα τῆς ἐρήμου μᾶλλον ἢ τῆς ἐχούσης τὸν ἄνδρα , κατὰ δὲ τὸν Σύμμαχον 0 1 2 ·
πολλὰ γὰρ τὰ τέκνα τῆς ἠφανισμένης ὑπὲρ τὰ τέκνα τῆς ὑπάνδρου 0 ·
καὶ γὰρ ἦν πάλαι πρότερον ἡ ἐξ ἐθνῶν ἐκκλησία ἠφανισμένη καὶ ἔρημος , ἅτε μηδέπω τὸν ἐπουράνιον κεκτημένη νυμφίον .
πλὴν πολυκαρπίαν αὐτῇ καὶ πολυτεκνίαν ἐπαγγέλλεται πλείονα τῆς ἐχούσης τὸν ἄνδρα .
τίς δὲ ἦν αὕτη ἢ τὸ Ἰουδαίων ἔθνος καὶ ἡ παρ αὐτοῖς πάλαι τετιμημένη ὡς θεοῦ πόλις Ἰερουσαλήμ 0 ;
ἥτις ἔχουσα τὸν ἄνδρα τὸν ἐπουράνιον λόγον ἠλέγχετο ἀποστασίου βιβλίον αὐτῷ δεδωκυῖα καὶ ἐκπορνεύσασα ἐξ αὐτοῦ ἐν τοῖς ἔμπροσθεν , δι ὧν ἐλέγετο ·
πῶς ἐγένετο πόρνη πόλις πιστὴ Σιών , πλήρης κρίσεως , ἐν ᾗ δικαιοσύνη ἐκοιμήθη ἐν αὐτῇ , νῦν δὲ φονευταί .
ἐν παραθέσει τοιγαροῦν τῆς πάλαι τὸν ἄνδρα κτησαμένης ἡ ἐν τοῖς ἔθνεσιν ἔρημος οὖσα θεοῦ τὸ πρὶν ψυχὴ ἐπαγγελίας ἀξιοῦται χρηστῆς πολυπαιδίαν καὶ πολυτεκνίαν αὐτῇ εὐαγγελιζομένου τοῦ λόγου ὡς ἐν παραθέσει τοῦ ἐκ περιτομῆς λαοῦ τὰ ταύτης τέκνα πολυπλασιάζεσθαι .
ὅτι πολλὰ τὰ τῆς ἐρήμου τέκνα μᾶλλον ἢ τῆς ἐχούσης τὸν ἄνδρα 0 1 .
Εἶτα τῇ αὐτῇ προσφωνεῖ λέγων ·
πλάτυνον τὸν τόπον τῆς σκηνῆς σου καὶ τῶν αὐλαιῶν σου , πῆξον , μὴ φείσῃ ·
μάκρυνον τὰ σχοινίσματά σου καὶ τοὺς πασσάλους σου κατίσχυσον .
λέλεκται δὲ ταῦτα ὡς ἂν καὶ ἐπὶ τῆς σκηνῆς τῆς ὑπὸ Μωϋσέως κατασκευασθείσης 0 ·
ἐκείνῃ γὰρ χρησάμενος ὁ λόγος εἰκόνι τῇ ἐξ ἐθνῶν ἐκκλησίᾳ προσφωνεῖ μὴ κατ ἐκείνην σμικρύναι τὴν ἑαυτῆς οἰκοδομήν , ἀλλὰ πλατύναι τὴν σκηνοπηγίαν ἑαυτῆς ἐκτείνασαν εἰς ἄφατον μῆκός τε καὶ πλάτος ·
ἡ μὲν γὰρ ὑπὸ Μωϋσέως κατασκευασθεῖσα πηχῶν ἦν ἑκατὸν μήκους , πλάτος δὲ πεντήκοντα 0 .
ἐνταῦθα δὲ μὴ φείσῃ φησὶ τούτου μη δὲ στενοχωρήσῃς σεαυτὴν τοῖς μέτροις , ἀλλ ἐκτείνασα μάκρυνον καὶ κατίσχυσον , ἔτι μᾶλλον εἰς τὰ δεξιὰ καὶ εἰς τὰ ἀριστερὰ ἐκπέτασον .
νοήσεις δὲ τὸ μῆκος καὶ τὸ πλάτος καὶ τὸ μέγεθος τῆς νέας ταύτης σκηνῆς , ἣν ἔπηξεν οὐκ ἄνθρωπος , ἀλλ ὁ κύριος ἐπὶ νοῦν βαλών , ὅση μὲν ὑπῆρχε τοῖς μέτροις ἡ ὑπὸ Μωϋσέως κατασκευασθεῖσα , ὅση δὲ ἦν ἡ Ἰερουσαλὴμ τὸν νεὼν ἔχουσα μήκους πηχῶν ἑξήκοντα καὶ πλάτους εἴκοσι .
ὥσθ εἴπερ ἦν θαύματος ἄξιος ὅ τε νεὼς ἐν μιᾷ πόλει τῆς Παλαιστίνης ἱδρυμένος , πόσῳ μᾶλλον τὰ πλήθη καὶ τὰ μεγέθη καὶ τὰ κάλλη τῶν κατὰ πάντα τόπον ἀνεγηγερμένων ἐκκλησιῶν τοῦ θεοῦ 0 .
καὶ ὅτι ταῦτα τῇ ἐξ ἐθνῶν ἐκκλησίᾳ θεσπίζεται , παρίστησι σαφῶς τὸ λόγιον ἐπιφέρων ἑξῆς ·
καὶ τὸ σπέρμα σου ἔθνη κληρονομήσει , καὶ πόλεις ἠρημωμένας κατοικιεῖς .
σπέρμα δὲ τῆς ἐκκλησίας τοῦ θεοῦ εἴη ἂν ὁ εὐαγγελικὸς λόγος , περὶ οὗ εἴρηται ·
ἐξῆλθεν ὁ σπείρων τοῦ σπεῖραι , καί ·
οὐχὶ καλὸν σπέρμα ἔσπειρας ἐν τῷ σῷ ἀγρῷ ;
τὸ δ αὐτὸ τοῦτο σπέρμα καὶ πόλεις ἠρημωμένας συνεστήσατο .
τὸ δὲ σπέρμα σου ἔθνη κληρονομήσει , καὶ πόλεις ἠφανισμένας κατοικιοῦσι .
δύναται δὲ σπέρμα εἶναι τῆς ἐκκλησίας καὶ ἡ τῶν ἀποστόλων καὶ μαθητῶν τοῦ σωτῆρος ἡμῶν διαδοχή , δι ὧν ἡ θεοσεβὴς πολιτεία ἐν ταῖς πάλαι ἠφανισμέναις καὶ θεοῦ ἐρήμοις ἐκκλησίαις συνέστη .
μὴ φοβοῦ ὅτι κατῃσχύνθης , μη δὲ ἐντραπῇς ὅτι ὠνειδίσθης .
ὅτε μὲν γὰρ ἦν στεῖρα καὶ οὐ τίκτουσα οὐ δὲ ὠδίνουσα μη δὲ τὸν ἄνδρα ἔχουσα , ἐπονείδιστος ἦν καὶ αἰσχύνης ἔμπλεως ·
ἀλλὰ νῦν φησι πρὸς αὐτήν ·
Εἰ καὶ πάλαι ποτὲ αἰσχύνης καὶ ὀνείδους ἔπραττες ἄξια , ἀλλὰ νῦν θάρσει , ὅτι αἰσχύνην αἰώνιον ἐπιλήσῃ καὶ ὄνειδος τῆς χηρείας σου οὐ μὴ μνησθήσῃ .
χηρείαν δὲ ἀποκαλεῖ ἐνταῦθα τὴν στέρησιν τοῦ νυμφίου λόγου , ἧς οὐ μνησθήσῃ φησὶν ὅτι κύριος τῶν δυνάμεών ἐστιν ὁ ποιῶν σε ·
οὐ γὰρ ἐξ ἀνθρώπων οὐ δὲ δι ἀνθρώπου τὰ τῆς συστάσεως γέγονεν , ἀλλὰ δι αὐτοῦ τοῦ κυρίου .
διὸ καὶ ὁ σωτὴρ αὐτὸς ἐπαγγέλλεται λέγων ·
αὐτὸς οὖν οὗτος ὁ ποιῶν σε , κύριος τῶν δυνάμεων αὐτός ἐστιν , ὁ καὶ πάλαι ὢν θεὸς Ἰσραὴλ καὶ νῦν πάσῃ τῇ γῇ γινωσκόμενος .
θεὸς πάσης τῆς γῆς κληθήσεται .
ἐπιμένων δὲ ὁ λόγος ταῖς πρὸς τὴν ἔρημον ἐπαγγελίαις ἐπιφέρει ·
οὐχ ὡς γυναῖκα καταλελειμμένην καὶ ὀλιγόψυχον κέκληκέ σε κύριος οὐ δ ὡς γυναῖκα ἐκ νεότητος μεμισημένην , εἶπεν ὁ θεός σου , κατὰ δὲ τὸν Σύμμαχον 0 1 ·
ὡς γὰρ γυναῖκα καὶ κατώδυνον καὶ ἐγκαταλελειμμένην πνεύματι ἐκάλεσέ σε κύριος καὶ γυναῖκα νεότητος ὅταν ἀπωσθῇ , εἶπεν ὁ θεός 0 ·
ἐν τάχει σμικρῷ ἐγκατέλιπόν σε καὶ ἐν οἰκτιρμοῖς μεγάλοις ἀθροίσω σε , ἐν ὀξυσμῷ ὀργῆς ἔκρυψα τὸ πρόσωπόν μου πρὸς ὀλίγον ἀπὸ σοῦ καὶ ἐν ἐλέει αἰωνίῳ ᾠκτείρησά σε .
Εἶτ  ἐπιλέγει , ὅτι ὥσπερ ἐπὶ τοῦ Νῶε ἐπωμοσάμην μηκέτι κατακλυσμῷ τοὺς ἐπὶ γῆς ἀπολέσειν , οὕτως καὶ νῦν ἐπὶ σοὶ ὅρκῳ τὸν ἐμαυτοῦ λαὸν πιστοῦμαι μηκέτι σοὶ θυμωθήσεσθαι ·
τὰ γὰρ ὄρη σαλευθήσονται καὶ οἱ βουνοὶ ταραχθήσονται , τὸ δὲ ἔλεός μου ἀπὸ σοῦ οὐκ ἀποστραφήσεται οὐ δὲ ἡ διαθήκη τῆς εἰρήνης μου ἀνακλιθήσεται , εἶπεν ὁ οἰκτείρων σε κύριος ·
θᾶττον γὰρ τὰ ὄρη μεταστήσονται τῶν οἰκείων ἑδρασμάτων καὶ οἱ βουνοὶ ταραχθήσονται ἢ τὸ ἐμὸν ἔλεος ἀποκινηθήσεται .
καὶ ταῦτα δὲ τῷ θεοσεβεῖ πολιτεύματι ἐπαγγέλλεται ὁ λόγος , ὃ πάλαι μὲν ἦν παρὰ Ἰουδαίοις , διαπεσὸν δὲ παρ αὐτοῖς ἐπὶ τὴν ἐξ ἐθνῶν ἐκκλησίαν μεταβέβηκε .
καὶ διαθήκην δὲ εἰρήνης ὑπισχνεῖται αὐτῇ φάσκων ·
οὐ δὲ ἡ διαθήκη τῆς εἰρήνης μου οὐ μὴ μεταστῇ .
Εἶθ  ὑπομιμνῄσκει ὁποία τις ἦν τὸ πρότερον παρὰ Ἰουδαίοις ἡ θεοσεβὴς πολιτεία καὶ οἵας τεύξεται τῆς ἐπὶ τὸ κρεῖττον μεταβολῆς .
ταπεινὴ καὶ ἀκατάστατος 0 ·
ἦν γὰρ παρὰ Ἰουδαίοις τῷ ὄντι ταπεινὴ σωματικὴ θρησκεία ἐν σώματος περιτομῇ καὶ ἐν θυσίαις ζῴων καὶ τοῖς τούτων παραπλησίοις ἐξεταζομένη , διὸ ταπεινὴν καὶ ἀκατάστατον αὐτὴν ὠνόμασεν .
οὐ παρεκλήθης ·
οὐδεὶς γὰρ ἦν τῶν προφητῶν οὐ δὲ τῶν θεοφιλῶν ἀνδρῶν τοσοῦτος ὡς ἀναλαβεῖν αὐτὴν καὶ ἀνακτήσασθαι .
ἀλλ εἰ καὶ μηδεὶς ταῦτά φησιν ἔπραξεν ἐπὶ σοί , ἀλλ ἰδοὺ ἐγὼ αὐτὸς ἑτοιμάζω σοι ἄνθρακα τὸν λίθον σου , ἀνθ  οὗ ὁ Σύμμαχος 0 ·
ἰδοὺ ἐγώ φησι συντίθημι στίμει τοὺς λίθους σου , ὁ δὲ Θεοδοτίων 0 ·
ἰδοὺ ἐγὼ ἐμβαλῶ ἐν στίμει τοὺς λίθους σου .
ὡς γὰρ ἂν γυνὴ καλλωπιζομένη στιμίζοιτο τοὺς ὀφθαλμούς , οὕτως αὐτὸς ἐγώ φησιν ὑπὲρ πάντα ὡραϊσμὸν καὶ καλλωπισμὸν τοὺς τῆς σῆς οἰκοδομῆς λίθους διαθήσω , κατὰ δὲ τοὺς Ἑβδομήκοντα ἄνθρακα λίθον τίμιον ἑτοιμάσει αὐτῇ λέγεται .
μήποτε δὲ ὁ ἄνθραξ οὗτος τὸ καθάρσιον αἰνίττεται τῆς ψυχῆς , ἐπεὶ καὶ τὸ ἓν τῶν σεραφεὶμ τοῦ προφήτου Ἠσαΐου τῷ ἄνθρακι τῷ ἀπὸ τοῦ θυσιαστηρίου ἐκάθηρε τὰ χείλη .
ἀλλὰ πάντα μὲν τὸν τῆς οἰκοδομῆς σου λίθον τοιοῦτον , δηλαδὴ κεκαθαρμένον φησὶ παρασκευάσειν ὡς μηδένα λίθον τῆς οἰκοδομῆς εἶναι ἀκάθαρτον , τὰ δὲ θεμέλιά σου ἀπὸ λίθου σαπφείρου συνθήσω .
καὶ θεμελιώσω σε ἐν σαπφείροις .